Oors

De Oors (ok Moors, Noors oder Futt oder spaaßig Achtersteven, in de Anatomie nates, clunium, gluteus, regio glutealis) is de Körperdeel achtern an’t ünnere Enn vun’t Lief. De Oors is in twee Backen oder Billen deelt, de denn in de Been övergaht. Twischen de twee Backen liggt de Kimm mit dat Oorslock.

Anatoomsch is de Oors opboot ut dat Sittbeen as Knaken toünnerst. Dor op sitt de lütte, middlere un grote Oorsmuskeln. Dat allens is good mit Fett polstert. As egen Körperdeel is de Oors besünners bi’n Minsch un bi de Apen utpräägt. Annere Warveldeerten hebbt ok en Oors, aver bi Minschen un Apen hett sik de Oors dör oprechten Gang un dat Sitten besünners entwickelt. Fettpolsters hebbt annere Deerten normalerwies nich so veel, dat Fett helpt dat bequeme Sitten.

 Kiek ok bi 

 Fettstüütz

Kategorie:Anatomie